佑威國際

佑威國際控股有限公司係香港紡織產品企業，1983年創立，2000年11月13號喺香港聯合交易所主板上市，係百慕佑威國際控股主攻中低檔市場，零售店集中喺中國大陸二三線城市，或一線城市嘅二三線地區。此外，公司發展較創新嘅納米紡織業務，而傳統嘅紡織工序大部分外判。工廠位於廣東順德及深圳。U-Right喺中國大陸擁有超過400間U-Right分店，當中以特許加盟店為主，約佔總數嘅90%，至於自營店就佔剩低嘅10%。

主要事件
2006年，佑威國際同領匯簽下一籃子租約，香港嘅自營店由2006年3月底嘅27間，增至同年11月嘅62間。截至2007年12月，U-Right喺香港有95間零售舖。
2007年12月，集團同中國大型服裝百貨零售商ITAT簽訂合作協議，於2年內喺ITAT旗下百貨公司嘅專櫃將增至700個，主要集中於華南地區，預期首年該項目銷售額將逾3億元，而集團則可攤佔其中約2億元。另一方面同吉之島百貨合作推出全新服裝品牌U-ZONE。
2008年10月8號，連鎖時裝店佑威國際，俾債權銀行德意志銀行，入稟香港高等法院申請清盤。其後，香港高等法院委任德勤會計師事務所嘅合夥人黎嘉恩及楊磊明，為佑威國際嘅臨時清盤人。

其他品牌
佑威國際除咗設立U-Right品牌外，重自創品牌「Pezzx」年青人潮流服飾專賣店，以及品牌代理店「SEVENDAYS」。2006年10月喺北京同上海龍之夢購物中心開業。

PEZZX品牌走高檔嘅英倫設計路線，主攻年輕專業人士嘅休閒服飾。SEVENDAYS就匯聚20個品牌代理潮流服飾，包括K2、a．y．k．、Kitterick、dot28等香港、韓國及迪士尼品牌。

官方網站

香港製衣公司
香港時裝品牌
香港執咗笠嘅公司
香港上市服裝公司